28. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΗΣ ΠΡΟΝΟΙΑΣ Αριθ. 45121 της 17/21 Αυγ. 1951 Περί της ισχύος των άρθρ. 55 και 56 του από 17 Ιουλ. 1923 Ν.Δ/τος «περί σχεδίων των πόλεων κλπ.». Έχοντες υπ’ όψει τας διατάξεις α)της παρ. 3 του άρθρ. 53 και της παρ. 3 του άρθρ. 56 του από 17 Ιουλ. 1923 Ν.Δ/τος «περί σχεδίων των πόλεων κλπ. του Κράτους», β)της παρ. 1 του άρθρ. 7 του από 23 Οκτ. 1928 Π.Δ/τος «περί σχεδίων των εν ταις πόλεσι κλπ. ανεγειρομένων οικοδομών», γ)της παρ. 6 του άρθρ. 14 του Α.Ν. 1671 «περί Υπουργικού Συμβουλίου και Υπουργείων», ως και την ανάγκην διευκολύνσεως της ιδιωτικής ανοικοδομήσεως αποφασίζομεν. 1.Τα άρθρ. 55 και 56 του ως ανωτέρω από 17 Ιουλ. 1923 Ν.Δ/τος ισχύουν, επί πλέον των εν τη παρ. 3 του αυτού άρθρου 56 αναφερομένων πόλεων και προαστείων και εις πάσας τας πόλεις, κώμας συνοικισμούς, περιοχάς, οδούς, ως και εις πάσας τας ειδικάς περιπτώσεις, δι’ ας εκάστοτε ισχύουν γενικώς αι διατάξεις του ως άνω από 23 Οκτ. 1928 Π.Δ/τος και όχι μόνον το άρθρ. 8 αυτού. Εις οιανδήποτε άλλην περίπτωσιν πλην των ανωτέρω υπαγομένην εις το άρθρ. 8 του αυτού Δ. της 23 Οκτ. 1928, τα ως άνω άρθρ. 55 και 56 δεν ισχύουν, καταργουμένης πάσης αντιθέτου αποφάσεως. 2.Τροποποιούμεν την υπ’ αριθ. 12109 από 13 Μαρτ. 1939 απόφασιν του Υπουργού Δημοσίων Έργων, δημοσιευθείσαν εις το υπ’ αριθ. 88 φύλλον του Β΄ τεύχους της Εφημερίδος της Κυβερνήσεως και ορίζομεν ότι αι διατάξεις του ως άνω, από 23 Οκτ. 1928 Π.Δ/τος ισχύουν, α)Εις απάσας τας πόλεις, κώμας και συνοικισμούς της Επαρχίας Αττικής τας εμπιπτούσας εις την περιοχήν της τέως Διοικήσεως Πρωτευούσης, είτε αύται έχουν εγκεκριμένον σχέδιον ρυμοτομίας είτε ου καθώς επίσης και εις απάσας τας λοιπάς πόλεις, κώμας και συνοικισμούς της αυτής Επαρχίας δι’ ας έχει εγκριθή ή θέλει εγκριθή γενικόν σχέδιον ρυμοτομίας και αίτινες εν τ’ αυτώ έχουν και πληθυσμόν μόνιμον κατά την τελευταίαν εκάστοτε επίσημον απογραφήν, μεγαλύτερον των 2000 κατοίκων, β)Εις τας εν τη αυτή ως άνω 12109 αποφάσει ονομαστικώς αναφερομένας πόλεις και εις Ελευσίνα και Ραφήνα Αττικής. γ)Εις την έκτασιν της κατά το άρθρ. 14 του από 17 Ιουλ. 1923 Ν.Δ/τος «περί σχεδίων των πόλεων κλπ. του Κράτους» ζώνης εκάστης των πόλεων, κωμών και συνοικισμών δι’ ας εκάστοτε ισχύουν αι διατάξεις του αυτού ως άνω Π.Δ. της 23 Οκτ. 1928 και δ)Επί των εκτός της ζώνης των πόλεων κωμών ή συνοικισμών τμημάτων των Εθνικών Επαρχιακών ή Κοινοτικών οδών εφ’ όσον ταύτα κείνται εντός της περιοχής της τέως διοικήσεως Πρωτευούσης, ειδικώς δε  Σελ. 292(γ) 215-114 ως προς τα τμήματα των Εθνικών οδών ΑθηνώνΚορίνθου, Αθηνών-Θηβών και Αθηνών-Χαλκίδος εφ’ όσον ταύτα κείνται εντός της περιοχής του νομού Αττικής. Αι εν τη ανωτέρω υπ’ αριθ. 12109 της 13/30 Μαρτ. 1939 (ΦΕΚ Β΄ 88) αποφάσει Υπουργού Δημοσ. Έργων αναφερόμεναι πόλεις είναι αι εξής: Πάσαι αι πόλεις, κώμαι και συνοικισμοί της επαρχίας Αττικής, και αι πόλεις Αγρίνιον, Αίγιον, Λουτρά Αιδηψού, Αμαλιάς, Άμφισσα, Άργος, Αταλάντη, Βέρροια, Βόλος, Γαργαλιάνοι, Γιανιτσά, Δελφοί, Δοξάτον, Θήβαι, Ιτέα, Καρδίτσα, Καμμένα Βούρλα, Καστορία, Κατερίνη, Κόρινθος, Κυπαρισσία, Λαγκαδάς, Λεβάδεια, Λουτράκιον, Μέγαρα, Μέθανα, Μεσσήνη, Νάουσα, Νιγρίτα, Στυλίς, Τύρναβος, Λουτρά Υπάτης, και Φιλιατρά. Εις τας ανωτέρω πόλεις προσετέθησαν και τα Φάρσαλα δια της υπ’ αριθ. Ε.12650/62 της 26 Ιαν./6 Φεβρ. 1963 αποφ. Υπ. Δημ. Έργων (ΦΕΚ Δ΄ 14). 3.Πάσα τυχόν άλλη περίπτωσις μη προβλεπομένη εις το άρθρ. 7 (παρ. 1 και 2) του ως άνω από 23 Οκτ. 1928 Π.Δ/τος ή εις την προηγουμένην παρ. 2 της παρούσης υπάγεται εις τας διατάξεις του άρθρ. 8 του αυτού Π.Δ. της 23 Οκτ. 1928, καταργουμένης πάσης αντιθέτου διατάξεως. 4.Αι διατάξεις της παρούσης αποφάσεως ισχύουν μόνον εφ’ όσον συντρέχει νόμιμος περίπτωσις δομήσεως, ουδόλως δυνάμεναι να δικαιολογήσουν την εκτέλεσιν δομικών εργασιών ή την χορήγησιν οικοδομικών αδειών όπου το τοιούτον δεν προβλέπεται εκ του νόμου. 23.Δ.α.28 Σχέδια Πόλεων 